El Decret 421/2006, de 28 de novembre, de creació, denominació i determinació de l'àmbit de competència dels Departaments de l'Administració de la Generalitat de Catalunya, va modificar l'estructura organitzativa de la Generalitat, la qual cosa va implicar un canvi en el marc competencial de diferents departaments.
La Llei orgànica 6/2006, de 19 de juliol, de reforma de l'Estatut d'autonomia de Catalunya, atribueix a la Generalitat noves competències en matèria de planificació territorial i mobilitat.
Mitjançant el Decret 567/2006, de 19 de desembre, de reestructuració del Departament de Política Territorial i Obres Públiques, s'han creat noves unitats directives adscrites a la Secretaria per a la Planificació Territorial i a la Secretaria per a la Mobilitat, per assumir les noves responsabilitats del Departament de Política Territorial i Obres Públiques.
Com a conseqüència de la creació de les noves unitats directives és necessari, d'una banda, dotar-les de l'estructura orgànica adient per desenvolupar les competències assignades i, de l'altra, adaptar l'estructura de les unitats ja existents per tal d'ajustar-se a la nova organització departamental.
En conseqüència, d'acord amb el que preveu la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, a proposta del conseller de Política Territorial i Obres Públiques, i d'acord amb el Govern,
1.1 La Secretaria per a la Mobilitat, amb rang orgànic de secretaria general, té les funcions següents:
a) La coordinació de les polítiques i de les estratègies en matèria de mobilitat.
b) La definició de les estratègies en política d'infraestructures relacionades amb la mobilitat, transports terrestres, ports, aeroports, carreteres i autopistes, i la seva coordinació amb les polítiques d'ordenació territorial de la Secretaria per a la Planificació Territorial i les d'altres administracions i ens.
c) La definició de la política dels serveis de transport.
d) L'impuls de la gestió del domini públic maritimoterrestre i de la regulació del seu règim econòmic-financer en l'àmbit de les competències de la Generalitat, sense perjudici de les competències de l'Agència Catalana de l'Aigua.
e) La promoció i el desenvolupament dels centres logístics integrals.
f) La promoció i el foment de la intervenció d'altres administracions públiques i dels agents econòmics i socials en els plans i els programes inclosos en el seu àmbit d'actuació.
g) La promoció, direcció i coordinació de les polítiques d'infraestructures relacionades amb la mobilitat i la seva gestió i execució.
h) La coordinació i la direcció en la presa de decisions sobre la qualificació de les obres públiques relacionades amb la mobilitat.
i) L'exercici de les funcions que la normativa vigent atribueixi al delegat del Govern en les societats concessionàries d'autopistes i la seva direcció i coordinació.
j) La coordinació en la participació en els organismes que exerceixen funcions sobre les infraestructures i serveis del transport situats a Catalunya.
k) La direcció funcional dels serveis territorials del Departament, en allò que els correspongui per raó de la matèria.
l) La coordinació de l'aplicació de les polítiques transversals aprovades pel Govern amb les estratègies en matèria de mobilitat.
m) Qualsevol altra funció que se li encomani.
1.2 De la Secretaria per a la Mobilitat depenen les unitats i programes següents:
a) La Direcció General de Ports, Aeroports i Costes.
b) La Direcció General del Transport Terrestre.
c) La Direcció General de Carreteres.
d) El Programa per a la Mobilitat i Grans Infraestructures.
e) El Servei de Concertació Territorial.
f) El Servei de Col·laboració amb el CETMO (Centre d'Estudis del Transport per a la Mediterrània Occidental).
g) La Secretaria de la Delegació del Govern en les societats concessionàries d'autopistes.
1.3 Es relacionen amb el Departament, mitjançant aquesta Secretaria, els ens següents:
a) Centrals i Infraestructures per a la Mobilitat i les Activitats Logístiques, SA (CIMALSA).
b) Ferrocarrils de la Generalitat de Catalunya (FGC).
c) Infraestructures Ferroviàries de Catalunya (IFERCAT).
2.1 Corresponen a la Direcció General de Ports, Aeroports i Costes les funcions següents:
a) La planificació, la coordinació, l'execució i el seguiment de la política de ports, aeroports i costes.
b) El planejament dels serveis i de les infraestructures de ports, aeroports i costes en l'àmbit de Catalunya, d'acord amb la Secretaria per a la Planificació Territorial.
c) L'impuls i la coordinació de les actuacions en la gestió i l'ordenació dels ports, aeroports i costes.
d) La regulació, la inspecció i la coordinació del transport marítim i aeri. e) La direcció de l'ús i la defensa de l'ordenació del litoral i dels instruments per a l'ordenació de platges, així com l'aprovació de la distribució dels serveis de temporada a les platges, sense perjudici de les competències del Departament de Medi Ambient i Habitatge i les entitats que en depenen pel que fa a la intervenció administrativa dels abocaments i el control de la qualitat de les platges, de les aigües en general i dels espais naturals protegits.
f) La gestió dels títols d'ocupació i ús del domini públic maritimoterrestre, especialment l'atorgament d'autoritzacions i concessions i, en tot cas, les concessions d'obres fixes en el mar, respectant les excepcions que puguin establir-se per motius mediambientals en les aigües costaneres interiors i de transició, sens perjudici de les competències del Departament d'Agricultura, Alimentació i Acció Rural en matèria de cultius marins i marisqueig.
g) La regulació i la gestió del règim econòmic financer del domini públic maritimoterrestre en els termes previstos per la legislació general.
h) L'execució d'obres i actuacions en el litoral català sense perjudici de les funcions de la Direcció General d'Arquitectura i Paisatge.
i) L'exercici del control i la supervisió dels òrgans i organismes que en depenen o d'aquells adscrits o vinculats al Departament en aquelles activitats que afecten a les funcions d'aquesta Direcció General.
j) La coordinació funcional del serveis territorials de mobilitat, en allò que els correspongui per raó de la matèria, i dels serveis territorials de ports i transports.
k) La participació en òrgans d'altres administracions i en òrgans de representació que per raó de la matèria sigui designat.
l) La participació en la presa de decisions sobre la qualificació d'interès general de les obres públiques competència de la Direcció General.
m) Qualsevol altra funció que li sigui encomanada.
2.2 De la Direcció General de Ports, Aeroports i Costes depenen les unitats següents:
a) La Subdirecció General de Ports i Costes.
b) El Servei d'Aeroports i Transport Aeri.
Subdirecció General de Ports i Costes
3.1 Corresponen a la Subdirecció General de Ports i Costes les funcions següents:
a) L'impuls i la coordinació de les actuacions relatives a l'ordenació dels serveis i activitats i de la regulació i la gestió del règim econòmic financer en matèria de ports i costes.
b) El suport a la Direcció General en la gestió i ordenació de les infraestructures portuàries i nàutiques de la seva competència.
c) La direcció dels instruments de planificació en matèria de ports i costes.
d) La direcció de la tramitació dels projectes d'obres portuàries i nàutiques i dels projectes d'obres costaneres i, si s'escau, la seva aprovació.
e) La tutela i el control de la gestió de les infraestructures portuàries que siguin competència de la Direcció General.
f) El suport a la Direcció General en la seva participació en òrgans d'altres administracions i en òrgans de representació quan per raó de la matèria sigui designat.
g) El suport tècnic a la Direcció General en la seva coordinació funcional dels serveis territorials de mobilitat i dels serveis territorials de ports i transports, en allò que li correspongui per raó de la matèria.
h) L'impuls i la coordinació de les actuacions relatives a l'ús i defensa del litoral.
i) El seguiment de l'adequació dels instruments de planejament en relació amb les competències de la Direcció General en matèria de ports i costes.
j) Qualsevol altra funció que li sigui encomanad
3.2 De la Subdirecció General de Ports i Costes depenen les unitats següents:
4.1 Corresponen al Servei de Ports les funcions següents:
a) L'ordenació del domini públic necessari per la prestació dels serveis en els recintes portuaris competència de la Direcció General.
b) La formulació i redacció dels instruments de planejament portuari.
c) L'informe dels instruments de planejament en relació amb les infraestructures portuàries i nàutiques que siguin competència de la Generalitat de Catalunya.
d) L'elaboració i la tramitació dels projectes d'obres portuàries i nàutiques.
e) L'impuls i l'avaluació dels programes d'actuació de la Direcció General en el marc del Pla de ports de Catalunya.
f) L'impuls i coordinació de les actuacions de gestió de les infraestructures portuàries competència de la Direcció General.
g) L'elaboració dels estudis sobre les necessitats de desenvolupament del sistema portuari català i dels plans i programes per promoure'n l'optimització.
h) La realització de l'informe previ a la qualificació com a obra d'interès general dels ports situats a Catalunya.
i) L'establiment, en col·laboració amb altres organismes competents del règim econòmic dels serveis portuaris.
j) La inspecció i policia en matèria portuària i del transport marítim i la tramitació i gestió administrativa dels expedients de protecció de la legalitat i sancionadors.
4.2 Del Servei de Ports depèn la Secció de Gestió Portuària, a la qual corresponen les funcions següents:
a) La gestió de les actuacions administratives en matèria de ports i d'altres instal·lacions portuàries i nàutiques competència de la Direcció General.
b) L'anàlisi i l'avaluació del funcionament de les concessions atorgades.
c) L'elaboració de propostes en relació amb els usos i activitats en els ports i d'altres instal·lacions portuàries i nàutiques i amb els aspectes relatius a la gestió del domini públic portuari.
d) L'estudi de les necessitats i de la planificació del desenvolupament dels ports i d'altres instal·lacions portuàries i nàutiques.
5.1 Corresponen al Servei de Costes les funcions següents:
a) L'ordenació i la gestió del domini públic maritimoterrestre.
b) La tramitació i gestió administrativa de les autoritzacions, concessions i de les concessions d'obres fixes a la mar, amb les excepcions que s'estableixin per motius mediambientals en les aigües costaneres interiors i de transició.
c) El suport tècnic a l'execució d'obres i actuacions al litoral català en els termes establerts en cada cas en la legislació sectorial vigent.
d) El suport tècnic a la regulació i a la gestió del règim econòmic financer del domini públic maritimoterrestre en els termes que estableixi la legislació general.
e) L'estudi i la tramitació, si escau, dels instruments per a l'ordenació de platges i de la distribució dels serveis de temporada a les platges.
f) L'estudi i la previsió de necessitats en relació amb les costes, platges i maresmes no incloses en les zones portuàries.
g) L'estudi de temes d'estabilització del litoral per evitar problemes d'erosió i pèrdua de platges, amb especial atenció a les zones deltaiques.
h) L'emissió dels informes dels projectes i actuacions a desenvolupar en el domini públic maritimoterrestre i, en general, al litoral.
i) La inspecció i policia en matèria de protecció del domini públic maritimoterrestre i del litoral i la tramitació dels expedients de protecció de la legalitat i sancionadors.
j) L'impuls i seguiment del Pla de ports de Catalunya en les matèries relacionades amb l'ordenació del litoral.
k) Qualsevol altra funció que li sigui encomanada
5.2 Del Servei de Costes depèn la Secció d'Ordenació del Litoral, a la qual corresponen les funcions següents:
a) La valoració i l'anàlisi dels projectes que s'hagin d'emplaçar en la zona de domini públic maritimoterrestre i del litoral.
b) L'estudi dels problemes d'estabilització de les zones de domini públic maritimoterrestre.
c) L'anàlisi i l'avaluació del funcionament de les concessions d'obres fixes a la mar.
d) L'elaboració de propostes en relació amb els aspectes relatius a la gestió del domini públic maritimoterrestre.
e) Qualsevol altra funció que li sigui encomanada
El Servei d'Aeroports i Transport Aeri
6.1 Corresponen al Servei d'Aeroports i Transport Aeri les funcions següents:
a) L'impuls i la coordinació de les actuacions relatives a l'ordenació dels serveis i activitats en matèria d'aeroports i transport aeri.
b) L'ordenació del domini públic necessari per la prestació dels serveis en els recintes aeroportuaris i en d'altres instal·lacions de transport aeri.
c) La coordinació i la participació en la gestió de les infraestructures aeroportuàries i d'altres instal·lacions de transport aeri.
d) La formulació i redacció dels instruments en matèria de planificació dels aeroports i d'altres instal·lacions del transport aeri en general que correspongui a la Generalitat de Catalunya.
e) L'elaboració i la tramitació dels projectes d'obres aeroportuàries i del transport aeri en coordinació amb els instruments de planejament i, si s'escau la seva aprovació.
f) El seguiment de l'adequació dels instruments de planejament en relació amb les competències de la Direcció General en matèria de transport aeri.
g) L'avaluació i l'impuls dels programes d'actuació de la Direcció General en el marc de les infraestructures aeroportuàries i d'altres instal·lacions de transport aeri competència de la Generalitat de Catalunya.
h) El suport a la Direcció General en la seva participació en òrgans d'altres administracions i en òrgans de representació quan per raó de la matèria sigui designat.
i) El suport tècnic a la Direcció General en la seva coordinació funcional dels serveis territorials de departament en allò que li correspongui per raó de la matèria.
j) La tutela i el control de la gestió de les infraestructures aeroportuàries i de transport aeri que siguin competència de la Generalitat de Catalunya qualsevol que sigui la forma de gestió.
k) L'impuls i la coordinació de les actuacions relatives a l'ús i defensa de les infraestructures aeroportuàries i de transport aeri.
l) La inspecció i policia en matèria aeroportuària i la tramitació i gestió administrativa dels expedients de protecció de la legalitat i sancionadors.
m) Qualsevol altra funció que li sigui encomanada
Del Servei d'Aeroports i Transport Aeri depèn la Secció d'Actuacions Aeroportuàries, a la qual corresponen les funcions següents:
a) La verificació de la viabilitat tècnica de les noves infraestructures aeroportuàries i d'altres instal·lacions de transport aeri.
b) El control tècnic i la inspecció de les infraestructures aeroportuàries i d'altres instal·lacions de transport aeri.
c) La verificació dels procediments de manteniment preventiu, conservatiu i de seguretat de les instal·lacions aeronàutiques.
7.1 Corresponen a la Direcció General del Transport Terrestre:
a) La planificació, la coordinació i el seguiment de la política general del transport per carretera, ferroviari i per cable.
b) El planejament dels serveis del transport per carretera, ferroviari i per cable en l'àmbit de Catalunya.
c) El planejament i la projecció de les infraestructures i dels equipaments del transport per carretera, ferroviari i per cable en l'àmbit de Catalunya, sense perjudici de les competències de la Direcció General de Carreteres.
d) La direcció i l'establiment de criteris en les actuacions relatives a l'ordenació del transport per carretera, ferroviari i per cable.
e) La regulació i la inspecció del transport per carretera, ferroviari i per cable.
f) L'exercici del control i la supervisió dels òrgans i organismes que en depenen o d'aquells adscrits o vinculats al Departament en aquelles activitats que afecten les funcions d'aquesta Direcció General.
g) L'impuls i la coordinació de les actuacions en la gestió i l'ordenació del transport per carretera, ferroviari i per cable.
h) La coordinació funcional del serveis territorials de mobilitat, en allò que els correspongui per raó de la matèria, i dels serveis territorials de ports i transports.
i) La participació en òrgans d'altres administracions i en òrgans de representació que per raó de la matèria sigui designat.
j) La participació en la presa de decisions sobre la qualificació d'interès general de les obres públiques competència de la Direcció General.
7.2 De la Direcció General del Transport Terrestre depenen les unitats següents:
a) La Subdirecció General d'Infraestructures.
b) La Subdirecció General d'Ordenació i Inspecció.
c) La Subdirecció General de Coordinació i Gestió.
d) El Servei de Gestió Jurídica.
8.1 Corresponen a la Subdirecció General d'Infraestructures respecte de l'àmbit competencial de la Direcció General les funcions següents:
a) La direcció i la coordinació dels treballs tècnics de planejament d'infraestructures.
b) La coordinació, el seguiment i la supervisió dels projectes i l'execució d'obres i dels equipaments dels diversos sistemes del transport.
c) El suport a la Direcció General en la seva participació en òrgans d'altres administracions i en òrgans de representació que exerceixen funcions sobre les infraestructures situades a Catalunya.
d) La participació en la gestió, d'acord amb el que estableixin les lleis, de les infraestructures.
8.2 De la Subdirecció General d'Infraestructures depenen les unitats següents:
b) El Servei de Projectes i Obres.
c) El Servei de Supervisió de Projectes.
9.1 Corresponen al Servei de Planejament i Estudis respecte de l'àmbit competencial de la Direcció General les funcions següents:
a) La redacció i l'elaboració de plans, estudis i treballs tècnics de planejament en matèria d'infraestructures dels sistemes de transport.
b) L'informe dels plans urbanístics en la mesura que incideixin en les competències de la Direcció General.
c) La coordinació i el seguiment del planejament de les infraestructures de transport amb altres figures de planejament.
d) La redacció d'estudis econòmics relacionats amb el planejament d'infraestructures del transport.
e) La valoració i implementació dels avenços tecnològics a l'elaboració dels plans en matèria d'infraestructures del transport i l'impuls del sistemes d'informació i estadística.
9.2 Del Servei de Planejament i Estudis depenen les unitats següents:
a) La Secció de Planejament d'Infraestructures.
9.3 Corresponen a la Secció de Planejament d'Infraestructures respecte de l'àmbit competencial de la Direcció General les funcions següents:
a) L'estudi de les necessitats d'infraestructures per al desenvolupament dels sistemes de transport.
b) L'elaboració dels programes d'actuació de la Direcció General en aquestes matèries.
c) Qualsevol altra funció que li sigui encomanada.
9.4 Corresponen a la Secció de Tecnologia respecte de l'àmbit competencial de la Direcció General les funcions següents:
a) L'estudi dels avenços tecnològics i l'elaboració de la normativa tècnica de projectes, obres, instal·lacions i equipaments.
b) El seguiment i l'avaluació de la informació que proporcionen els centres d'investigació i els sistemes propis de la Direcció General que garanteixin l'aplicació de les tècniques més adients en l'execució dels projectes.
c) L'aplicació dels avenços tecnològics en el desenvolupament i gestió de projectes.
d) Qualsevol altra funció que li sigui encomanada
10.1 Corresponen al Servei de Projectes i Obres respecte de l'àmbit competencial de la Direcció General les funcions següents:
a) La direcció dels projectes per a l'execució de les infraestructures en els àmbits del transport.
b) La redacció dels projectes i, si escau, la direcció de les obres.
c) El seguiment i la valoració dels projectes d'inversió encomanats a les empreses.
d) El control tècnic i la inspecció de les infraestructures del transport.
10.2 Del Servei de Projectes i Obres depenen les unitats següents:
a) La Secció d'Infraestructures.
b) La Secció de Superestructures.
10.3 Corresponen a la Secció d'Infraestructures la projecció, el seguiment, el control i, si escau, la direcció de les obres d'infraestructura.
10.4 Corresponen a la Secció de Superestructures la projecció, el seguiment, el control i, si escau, la direcció de les obres de superestructura, vies, material motor i mòbil, senyalització i electrificació.
a) La supervisió i l'informe, en funció de totes les disposicions de caràcter legal o reglamentari i de la normativa tècnica aplicable, de tots els estudis informatius, avantprojectes, projectes, projectes modificats, projectes complementaris, amb caràcter previ a la seva resolució i les liquidacions d'obra.
d) La recopilació de la normativa tècnica i el seguiment de la seva evolució de forma que se'n pugui exigir el compliment en la redacció dels projectes.
12.1 Corresponen a la Subdirecció General d'Ordenació i Inspecció les funcions següents:
a) El desenvolupament de les actuacions relatives a l'ordenació, la inspecció i el foment del transport terrestre de persones i mercaderies.
b) La programació, l'impuls i el seguiment de l'acció administrativa en l'àmbit del transport terrestre i el suport tècnic als organismes de col·laboració, consulta i participació sectorial en la matèria.
c) L'impuls, la programació, el seguiment i el control de les activitats formatives i de resolució de conflictes en el sector del transport terrestre.
d) L'elaboració de les propostes per a la regulació d'un sistema de mediació en matèria de transport terrestre.
e) El suport tècnic a la Direcció General en la seva coordinació funcional dels serveis territorials de mobilitat i dels serveis territorials de ports i transports, en allò que li correspongui per raó de la matèria.
12.2 De la Subdirecció General d'Ordenació i Inspecció depenen les unitats següents:
a) El Servei d'Inspecció i Règim Sancionador.
b) El Servei de la Junta Arbitral i Formació Professional.
a) L'elaboració, la implementació i el control de l'execució del pla d'Inspecció en matèria del transport terrestre.
b) La direcció i coordinació de la funció inspectora i sancionadora dels serveis territorials de ports i transports i dels serveis territorials de mobilitat en matèria de transport terrestre.
c) La coordinació de la funció inspectora amb les forces de seguretat que hi col·laboren i l'establiment dels seus plans d'actuació.
d) La coordinació dels criteris i mètodes sancionadors entre la Generalitat i l'Administració de l'Estat i la resta de comunitats autònomes.
e) La gestió, l'organització i el control de l'activitat dels consellers de seguretat pel transport de mercaderies perilloses.
Servei de la Junta Arbitral i Formació Professional
Corresponen al Servei de la Junta Arbitral i Formació Professional les funcions següents:
a) El suport jurídic i administratiu que resulti necessari a la Junta Arbitral del Transport per al compliment de les funcions que aquesta té atribuïdes per la normativa vigent.
b) L'organització i el seguiment de les proves de capacitació professional per a l'accés a la professió de transportista i les seves activitats auxiliars i complementàries, el seu reconeixement i l'expedició de títols.
c) L'elaboració de programes d'actuació i col·laboració i el seguiment i control de les activitats formatives en el sector del transport.
15.1 Corresponen a la Subdirecció General de Coordinació i Gestió les funcions següents:
a) L'elaboració i l'execució dels plans i programes d'actuació i de serveis de la Direcció General per a la millora i l'optimització de la xarxa de transport per carretera i ferroviari, i fer-ne el seguiment i avaluació.
b) L'impuls i el control del funcionament i coordinació de la xarxa de serveis i equipaments de transport públic de viatgers per carretera.
c) La programació, el seguiment i el control del finançament dels serveis de transport públic per carretera i ferroviari.
d) La coordinació de les relacions amb les empreses gestores del transport per carretera i ferroviari.
e) La coordinació de les relacions amb les autoritats territorials de mobilitat i altres administracions en relació amb la gestió dels serveis de transport.
f) El suport tècnic a la Direcció General en la seva coordinació funcional dels serveis territorials de mobilitat i dels serveis territorials de ports i transports, en allò que li correspongui per raó de la matèria.
15.2 De la Subdirecció General de Coordinació i Gestió depenen les unitat següents:
a) El Servei de Coordinació i Gestió del Transport per Carretera.
b) El Servei de Coordinació i Gestió del Transport Ferroviari.
16.1 Corresponen al Servei de Coordinació i Gestió del Transport per Carretera les funcions següents:
a) El seguiment de la gestió dels serveis de transport de viatgers per carretera.
b) La coordinació de les relacions amb les empreses operadores i concessionàries de serveis de transport de viatgers.
c) L'avaluació de l'explotació de les concessions i autoritzacions atorgades per a la gestió dels serveis de transport i en especial, dels plans d'innovació i millora de la qualitat de les empreses concessionàries.
d) El seguiment i el control dels instruments de finançament dels serveis de transport.
e) La coordinació dels serveis de transport de viatgers per carretera de la Generalitat de Catalunya amb les autoritats territorials de mobilitat i altres administracions.
f) L'elaboració i difusió d'informació i estadístiques respecte la gestió del transport de viatgers i mercaderies.
g) La redacció dels treballs tècnics relacionats amb el planejament en matèria de serveis de transport.
h) La redacció d'estudis econòmics relacionats amb els serveis de transport de viatgers, amb els contractes programa de les empreses operadores de serveis de transport de viatgers i amb les tarifes dels serveis.
16.2 Del Servei de Coordinació i Gestió del Transport per Carretera depèn la Secció de Planejament de Serveis de Transport, a la qual corresponen les funcions següents:
a) L'estudi i l'elaboració de propostes relacionades amb els serveis de transport públic.
b) L'anàlisi de les diverses explotacions i l'elaboració de les propostes de reordenació d'itineraris i tarifes.
c) L'estudi i l'elaboració de propostes per afavorir l'accessibilitat.
Servei de Coordinació i Gestió del Transport Ferroviari
Corresponen al Servei de Coordinació i Gestió del Transport Ferroviari les funcions següents:
a) El seguiment de les relacions amb les empreses operadores dels serveis de transport ferroviari i de la seva gestió dels serveis.
b) L'avaluació de la prestació dels serveis de transport ferroviari i l'elaboració de les propostes de millora respecte la seva gestió.
c) La redacció dels treballs tècnics del planejament, plans i estudis de les actuacions en matèria de transport ferroviari.
d) El seguiment i l'avaluació del funcionament de les autoritzacions i concessions per a la prestació de serveis de transport ferroviari.
e) L'elaboració i difusió d'informació i estadístiques respecte la gestió del transport ferroviari.
18.1 Corresponen al Servei de Gestió Jurídica, en coordinació amb l'Assessoria Jurídica del Departament, les funcions següents:
a) L'elaboració de projectes de disposicions de caràcter general i dels projectes de convenis, acords i documents equivalents de la Direcció General.
b) L'estudi de la legislació i projectes normatius i l'elaboració d'informes en les matèries atribuïdes a la Direcció General, com també l'assessorament jurídic a les restants unitats i òrgans d'aquesta.
c) La tramitació dels expedients relatius a contractes de gestió de serveis públics i autoritzacions administratives en matèria de transports.
d) La tramitació dels procediments d'informació pública dels projectes fins a la seva aprovació definitiva.
e) L'elaboració d'informes, i si escau, de les propostes de resolució dels recursos administratius i contenciosos administratius en les matèries de competència de la Direcció General.
f) El suport juridicoadministratiu als òrgans de la Direcció General.
18.2 Del Servei de Gestió Jurídica depèn la Secció de Recursos, a la qual corresponen les funcions següents:
a) L'estudi i la proposta de resolució dels recursos administratius.
b) La supervisió de les propostes de resolució dels expedients sancionadors si aquesta és competència del Director general.
c) La tramitació dels expedients d'execució de sentències que afecten la Direcció General i els informes de recursos contenciosos administratius.
19.1 Corresponen a la Direcció General de Carreteres les funcions següents:
a) L'ordenació, la planificació i la gestió de la xarxa viària de Catalunya.
b) La construcció, la conservació, l'explotació i la inspecció de la xarxa viària de la qual és titular la Generalitat de Catalunya.
c) L'establiment del règim jurídic de tots els elements de la xarxa viària de la qual és titular la Generalitat de Catalunya.
d) L'exercici del control i la supervisió dels òrgans i organismes que en depenen o d'aquells adscrits o vinculats al Departament en aquelles activitats que afecten a les funcions d'aquesta Direcció General.
e) La coordinació funcional del serveis territorials de mobilitat, en allò que els correspongui per raó de la matèria, i dels serveis territorials de carreteres.
f) La participació en òrgans d'altres administracions i en òrgans de representació que per raó de la matèria sigui designat.
19.2 De la Direcció General de Carreteres depenen les unitats següents:
a) La Subdirecció General de Planificació i Projectes.
b) La Subdirecció General d'Actuació Viària.
c) El Servei de Gestió Jurídica.
20.1 Corresponen a la Subdirecció General de Planificació i Projectes les funcions següents:
a) L'estudi i la redacció de propostes per a l'elaboració i actualització del Pla de carreteres de Catalunya.
b) L'estudi i la redacció dels estudis informatius previs, dels projectes de traçat i, si s'escau, del projecte constructiu.
c) La direcció de la supervisió dels estudis i projectes.
d) L'avaluació de les actuacions realitzades pels òrgans i empreses públiques d'acord amb els objectius establerts.
20.2 De la Subdirecció General de Planificació i Projectes depenen les unitats següents:
a) El Servei d'Avaluació i Seguiment de Projectes.
c) El Servei de l'Oficina Tècnica.
21.1 Corresponen al Servei d'Avaluació i Seguiment de Projectes les funcions següents:
a) La supervisió i l'informe, en funció de totes les disposicions de caràcter legal o reglamentari i de la normativa tècnica aplicable, de tots els estudis informatius, avantprojectes, projectes, projectes modificats, projectes complementaris, amb caràcter previ a l'adopció de la corresponent resolució i les liquidacions d'obra.
d) La proposta de classificació exigible als contractistes i de la fórmula de revisió de preus.
21.2 Del Servei d'Avaluació i Seguiment de Projectes depèn la Secció de Seguiment i Supervisió de Projectes, a la qual correspon la revisió dels estudis informatius, avantprojectes, projectes, projectes modificats, projectes complementaris i les liquidacions d'obres.
22.1 Corresponen al Servei de Planificació les funcions següents:
a) L'elaboració i l'actualització del Pla de carreteres de Catalunya.
b) La informació, la documentació i la preparació dels plans de carreteres.
d) L'estudi i el seguiment dels plans urbanístics en la mesura que afecten les carreteres.
e) La supervisió dels informes sobre desafectacions de terrenys.
f) L'elaboració dels estudis de necessitats de reserva de sòl per les xarxes viàries.
22.2 Del Servei de Planificació depèn la Secció de Planejament, a la qual corresponen les funcions següents:
a) L'estudi de propostes per a l'elaboració i actualització del Pla de carreteres de Catalunya.
b) La redacció i l'avaluació dels plans d'acció per a la consecució del Pla de carreteres.
c) El seguiment del compliment dels plans.
d) L'elaboració d'informes sobre les ordres d'estudi en funció del planejament vigent.
e) L'elaboració d'informes sobre el pla de carreteres vigent sol·licitats per a la resta d'unitats del Departament.
f) L'elaboració d'informes sobre la desafectació de terrenys.
a) La supervisió del manteniment de les bases de dades sobre construcció, explotació i conservació dels vials.
b) El foment de nous sistemes d'informació geogràfica i la coordinació amb la resta d'òrgans de la Direcció General i amb l'Institut Cartogràfic de Catalunya, sense perjudici de les funcions que corresponen a l'Àrea de Tecnologies de la Informació i Comunicacions.
c) El suport a les unitats de la Direcció General en treballs topogràfics.
d) El suport en l'elaboració de la normativa tècnica i la seva adaptació i actualització en el àmbit de la Direcció General.
e) La recopilació de la normativa tècnica i el seguiment de la seva evolució de forma que el seu compliment pugui ésser exigit en la redacció dels projectes.
Subdirecció General d'Actuació Viària
24.1 Corresponen a la Subdirecció General d'Actuació Viària les funcions següents:
a) L'elaboració dels plans de conservació de carreteres i, si s'escau, la redacció dels projectes de conservació i millora i la seva execució.
b) L'explotació de les carreteres i la seva senyalització.
c) La tramitació dels expedients d'autorització, denúncia i multes.
d) La proposta dels programes d'adquisicions i manteniment dels equipaments, maquinària, immobles i instal·lacions.
e) La formació dels inventaris dels elements de les carreteres i la implantació dels sistemes de gestió d'actuacions en matèria de conservació i de millora de la xarxa viària.
f) La coordinació funcional dels serveis territorials de mobilitat, en allò que els correspongui per raó de la matèria, i dels serveis territorials de carreteres.
24.2 De la Subdirecció General d'Actuació Viària depenen les unitats següents:
a) El Servei d'Equipaments i Dades Viàries.
b) El Servei de Senyalització i Seguretat Viària.
Servei d'Equipaments i Dades Viàries
25.1 Corresponen al Servei d'Equipaments i Dades Viàries les funcions següents:
a) La gestió del catàleg oficial de carreteres.
b) L'actualització i el tractament de les dades sobre l'estat de les carreteres i de la seva utilització (trànsit, càrregues i accidents).
c) La informació permanent al públic de l'estat de les carreteres.
d) L'estudi i la preparació dels programes d'adquisició de maquinària i vestuari i de la seva distribució entre els serveis territorials.
25.2 Del Servei d'Equipaments i Dades Viàries depèn la Secció de Dades Viàries, a la qual corresponen les funcions següents:
a) L'obtenció i actualització de les dades de les carreteres i el seu estat.
b) El control de les instal·lacions fixes i mòbils d'explotació, trànsit i seguretat viària de la Direcció General de Carreteres.
c) La informació permanent al públic sobre carreteres.
Servei de Senyalització i Seguretat Viària
Corresponen al Servei de Senyalització i Seguretat Viària les funcions següents:
a) L'elaboració dels manuals i la redacció de les directrius i les recomanacions sobre seguretat i senyalització viària.
b) La supervisió tècnica dels projectes de carreteres per verificar que s'hi inclouen les mesures de seguretat viària necessàries i la direcció de les obres de projectes extraordinaris de senyalització.
c) L'estudi estadístic dels trams de concentració d'accidents i l'elaboració del Pla anual de millora de trams amb un major índex d'accidentabilitat.
d) L'elaboració de la normativa tècnica de senyalització viària i la verificació de la seva aplicació en els projectes de la Direcció General.
e) La col·laboració en grups de treball per a la millora de la seguretat viària.
27.1 Corresponen al Servei de Gestió Jurídica, en coordinació amb l'Assessoria Jurídica del Departament, les funcions següents:
a) L'estudi de la legislació i de projectes normatius i l'elaboració d'informes i dictàmens jurídics en matèria de carreteres i l'assessorament a les unitats i els òrgans de la Direcció.
b) L'elaboració dels projectes de disposicions de caràcter general i de convenis, acords i documents similars sobre matèries de competència de la Direcció General.
c) L'elaboració d'informes o, si s'escau, de les propostes de resolució dels recursos administratius i contenciosos administratius en les matèries de competència de la Direcció General de Carreteres.
d) La tramitació i l'informe dels expedients relatius a la protecció de la legalitat i el règim sancionador en matèria de carreteres.
e) La tramitació dels procediments d'informació pública dels projectes de carreteres fins a la seva aprovació definitiva.
27.2 Del Servei de Gestió Jurídica depèn la Secció d'Informes i Recursos, a la qual corresponen les funcions següents:
a) L'estudi i la proposta de resolució dels recursos.
b) L'estudi i la proposta de resolució dels expedients de reclamació de danys.
c) La tramitació dels expedients sancionadors i la proposta de resolució.
d) L'elaboració d'informes en matèries pròpies de la Direcció General.
Altres òrgans dependents de la Secretaria per a la Mobilitat.
El Programa per a la Mobilitat i Grans Infraestructures
28.1 El Programa per a la Mobilitat i Grans Infraestructures, adscrit a la Secretaria per a la Mobilitat, té una durada de quatre anys, i té com a finalitat desenvolupar el marc legal vigent en matèria de mobilitat i impulsar la planificació d'infraestructures relacionades amb la mobilitat, de manera coordinada amb la resta d'ens competents per raó de la matèria.
La seva direcció es reserva a personal eventual.
28.2 El Programa per a la Mobilitat i Grans Infraestructures té les funcions següents:
a) El desenvolupament de les previsions incloses en la normativa vigent en matèria de mobilitat.
b) L'impuls de la planificació d'infraestructures relacionades amb la mobilitat.
c) La coordinació del planejament d'aquestes infraestructures amb el planejament territorial.
d) El seguiment i la concertació de projectes de grans infraestructures d'altres administracions o ens.
Servei de Concertació Territorial
Corresponen al Servei de Concertació Territorial les funcions següents:
a) La coordinació tècnica i supervisió pel que fa a la incidència sobre el territori dels plans, programes i projectes de mobilitat.
b) La col·laboració amb altres departaments, administracions i ens en l'execució d'aquests plans, programes i projectes de mobilitat.
c) L'elaboració d'estudis de les necessitats i solucions en sistemes d'informació geogràfica necessaris per a l'elaboració i desenvolupament d'aquests plans, programes i projectes de mobilitat.
a) La realització d'estudis i informes sobre les infraestructures de transport, els programes regionals o subregionals, sobre la utilització de les TIC en els procediments així com en els sistemes de gestió per a la seva millora i per a la aplicació i adhesió a les convencions internacionals.
b) L'assessorament sobre la coordinació modal maritimoterrestre, ports i transport multimodal i comunicacions portuàries.
c) La gestió i actualització de base de dades estadístiques sobre fluxos de transport, reglamentació i infraestructures.
Dels serveis territorials de Carreteres
Es modifica l'apartat 1 de l'article 12 del Decret 70/1993, de 9 de febrer, de reestructuració de la Direcció General de Carreteres i s'hi afegeix el paràgraf següent:.e) La direcció d'obres quan li sigui encarregada per la Direcció General de Carreteres..
Es modifica l'article 29 del Decret 217/2000, de 26 de juny, pel qual es modifica l'estructura orgànica del Departament de Política Territorial i Obres Públiques i s'hi afegeix l'apartat següent:.29.5 Es crea, depenent del Servei Territorial de Carreteres de Barcelona, la Secció d'Explotació, i se li assignen les funcions següents:
a) La coordinació i el seguiment tècnic d'actuacions d'ús i defensa del domini públic viari i les zones de protecció de la carretera.
b) L'elaboració d'informes sobre planejament urbanístic derivat i sobre projectes i actuacions viàries en curs.
c) L'elaboració d'informes tècnics per a l'autorització de proves esportives i de transports especials.
d) L'elaboració d'informes tècnics per a la gestió patrimonial.
e) L'actualització de les dades del catàleg oficial de carreteres.
f) La delimitació de trams urbans i travesseres.
g) La coordinació i el seguiment d'actuacions de senyalització vertical i horitzontal.
h) La coordinació del pla d'aforaments de les estacions no permanents.
i) Qualsevol altra funció que li sigui encomanada..
33.1 Es crea, dependent del Servei Territorial de Mobilitat de les Terres de l'Ebre, la Secció de Ports i Transports, i se li assignen les funcions següents:
a) La tramitació dels expedients relatius a l'atorgament, modificació, extinció, visat i rehabilitació d'autoritzacions de transport públic i privat de mercaderies per carretera.
b) La tramitació dels expedients relatius a l'atorgament, modificació, extinció, visat i rehabilitació d'autoritzacions d'activitats auxiliars i complementàries del transport per carretera.
c) La tramitació dels expedients relatius a l'atorgament, modificació, extinció, visat i rehabilitació d'autoritzacions de transport discrecional de viatgers per carretera, i a la modificació de les condicions d'explotació dels serveis regulars.
d) L'elaboració d'informes relatius a l'atorgament de subvencions, modificació de tarifes en el transport de viatgers i estacions d'autobusos i altres equipaments.
e) La inspecció dels serveis i activitats de transport de viatgers i mercaderies per carretera.
f) La tramitació dels expedients sancionadors.
33.2 Es crea, dependent del Servei Territorial de Mobilitat de les Terres de l'Ebre, la Secció de Carreteres, i se li assignen les funcions següents:
a) La vigilància en les zones d'influència de la carretera, del ferm i dels elements funcionals dels vials de les actuacions realitzades per tercers no contractistes de conservació.
b) L'inici i la tramitació dels expedients de danys ocasionats a les vies públiques i els seus elements.
c) L'inici i la tramitació dels expedients d'autoritzacions i dels relatius a la protecció de la legalitat i règim sancionador.
d) La tramitació, fins a l'elaboració de la proposta de resolució, dels expedients de responsabilitat patrimonial.
e) La supervisió de la direcció de les unitats productives pròpies, concretament dels parcs de carreteres, en l'execució del Pla de conservació aprovat per la Direcció General.
f) El control de les operacions de conservació contractades amb externs.
g) L'elaboració de la proposta de redacció dels projectes i obres de reforç del ferm i de seguretat vial.
h) La vigilància de l'estat del ferm i de la totalitat dels elements funcionals dels vials.
i) La comunicació dels danys ocasionats a usuaris dels vials a causa de l'estat d'aquests o dels seus elements funcionals.
Servei Territorial de Mobilitat de l'Alt Pirineu i Aran
34.1 Es crea, dependent dels Serveis Territorials a l'Alt Pirineu i Aran, el Servei Territorial de Mobilitat de l'Alt Pirineu i Aran, amb les funcions que estableix l'article 12.1 del Decret 70/1993, de 9 de febrer, modificat per l'article 29.1 del Decret 217/2000, de 26 de juny en matèria de carreteres, i les que estableix l'article 44.1 del Decret 83/1998, de 31 de març, de reestructuració del Departament de Política Territorial i Obres Públiques en matèria de ports i transports.
34.2 Es crea, dependent del Servei Territorial de Mobilitat de l'Alt Pirineu i Aran, la Secció de Transports, i se li assignen les funcions establertes a l'article 33.1 d'aquest decret.
34.3 Es crea, dependent del Servei Territorial de Mobilitat de l'Alt Pirineu i Aran, la Secció de Carreteres, i se li assignen les funcions establertes a l'article 33.2 d'aquest decret.
Subdirecció General de Gestió Econòmica i Administració
35.1 Es modifica l'article 36 del Decret 83/1998, de 31 de març, de reestructuració del Departament de Política Territorial i Obres Públiques i s'hi afegeix l'apartat següent:.g) La coordinació i el control de l'Escola de Sobrestants del Departament de Política Territorial i Obres Públiques..
35.2 El Servei de Gestió Pressupostària i Contractació de la Subdirecció General de Gestió Econòmica i Administració passa a denominar-se Servei de Contractació, i se li assignen les funcions següents:
a) L'estudi i la coordinació de les propostes de tramitació d'expedients de contractació efectuades per les diferents unitats directives del Departament.
b) La coordinació de l'elaboració i de la tramitació de tots els expedients de contractació que siguin competència del Departament.
c) L'elaboració dels expedients que donin lloc a la signatura de convenis, acords i documents equivalents i el manteniment del registre de convenis.
d) La formació i la custòdia del fitxer de contractes del Departament i la tramitació al Registre públic de contractes.
e) El suport i l'assessorament a les unitats del Departament en qüestions relatives a la contractació.
35.3 La Secció de Contractació passa a denominar-se Secció de Contractes i Convenis, i manté l'adscripció i les funcions establertes respectivament als articles 37.2 i 37.5 del Decret 83/1998, de 31 de març, de reestructuració del Departament de Política Territorial i Obres Públiques.
35.4 Es crea, dependent de la Subdirecció General de Gestió Econòmica i Administració, el Servei de Gestió Econòmica i se li assignen les funcions següents:
a) L'elaboració de l'avantprojecte de pressupost del Departament i les seves modificacions.
b) El seguiment, control i anàlisi de l'execució pressupostària i la preparació de les modificacions pressupostàries.
c) L'informe sobre la disposició de crèdits i altres expedients amb contingut econòmic.
d) L'elaboració i tramitació dels documents comptables i el control de l'execució comptable.
e) La coordinació, el control i la supervisió del procediment de tramitació i atorgament de subvencions.
f) La gestió de l'habilitació i el fons de maniobra del Departament.
g) El control i la liquidació de taxes i altres ingressos de dret públic i la tramitació de la via de constrenyiment.
h) L'elaboració d'estudis i informes econòmics així com l'assessorament a les unitats directives del Departament.
35.5 S'adscriu al Servei de Gestió Econòmica, la Secció de Gestió Econòmica, que passa a denominar-se Secció de Pressupostos, amb les funcions establertes a l'article 37.4 del Decret 83/1998, de 31 de març, de reestructuració del Departament de Política Territorial i Obres Públiques.
El Gabinet de Projectes i Expropiacions, adscrit a la Direcció de Serveis, passa a denominar-se Subdirecció General de Projectes i Expropiacions, i manté les funcions establertes a l'article 39.1 del Decret 83/1998, de 31 de març, de reestructuració del Departament de Política Territorial i Obres Públiques.
Àrea de Tecnologies de la Informació i Comunicacions
37.1 La Unitat de Tecnologies de la Informació i Comunicacions passa a denominar-se Àrea de Tecnologies de la Informació i Comunicacions.
37.2 Es modifica l'article 31.2 del Decret 83/1998, de 31 de març, de reestructuració del Departament de Política Territorial i Obres Públiques i s'hi afegeix l'apartat següent:.Àrea de Tecnologies de la Informació i Comunicacions..
37.3 Es modifica l'article 31 del Decret 83/1998, de 31 de març, de reestructuració del Departament de Política Territorial i Obres Públiques, i s'hi afegeixen els apartats següents:.31.3 Corresponen a l'Àrea de Tecnologies de la Informació i Comunicacions les funcions següents:.a) La definició, la construcció, la implantació i el seguiment de les actuacions en l'àmbit de les Tecnologies de la Informació i les Comunicacions (en endavant TIC) al Departament..b) L'elaboració, el desenvolupament, la implantació o l'actualització del Pla director de les TIC del Departament com a instrument de definició i coordinació dels sistemes d'informació, de la arquitectura tecnològica i de les comunicacions que ha de donar suport a l'activitat, a la gestió i a la informació de tot el Departament..c) La supervisió de la qualitat dels productes i serveis rebuts pels subministradors externs..d) El manteniment correctiu i evolutiu de les aplicacions corporatives departamentals, dels equips, de les comunicacions i d'altres mitjans informàtics..e) El suport per implantar o actualitzar les aplicacions informàtiques interdepartamentals..f) La proposta de pressupost i de priorització de les actuacions que li corresponen en aquesta matèria..g) L'adopció i difusió al Departament dels mètodes de desenvolupament, de les normes, dels estàndards i dels protocols sobre les TIC, d'acord amb la política corporativa de l'Administració de la Generalitat de Catalunya..h) La identificació de les estratègies d'evolució a nivell tecnològic i funcional, l'estudi de la viabilitat tècnica i econòmica i l'aplicabilitat d'innovacions tecnològiques i la decisió de la implantació d'acord amb la política corporativa de l'Administració de la Generalitat de Catalunya..i) La determinació de criteris per a l'explotació de les TIC d'acord amb la política corporativa de l'Administració de la Generalitat de Catalunya..j) La definició i la implantació de la política de seguretat dels sistemes..k) El manteniment i la gestió de les relacions amb els subministradors externs en els termes establerts al contracte de serveis de telecomunicacions i d'informàtica vigent a l'Administració de la Generalitat de Catalunya..l) Qualsevol altra funció que li sigui encomanada..31.4 L'Àrea de Tecnologies de la Informació i Comunicacions, dirigida pel/per la coordinador/a del Centre de Telecomunicacions i Tecnologies de la Informació, depèn funcionalment de la Direcció de Serveis en tot el que afecta a les tecnologies de la informació i les comunicacions del Departament, i depèn del Centre de Telecomunicacions i Tecnologies de la Informació de la Generalitat de Catalunya en tot el que afecta a les tecnologies de la informació i comunicacions corporatives de l'Administració de la Generalitat..
Direcció General d'Arquitectura i Paisatge
Es crea com a àrea funcional, adscrita a la Subdirecció General de Paisatge i Acció Territorial, l'Oficina per a les Estacions de Muntanya, i se li assignen les funcions següents:
a) L'assessorament i el suport administratiu i tècnic a la Comissió Interdepartamental per al desenvolupament del Pla director de les estacions de muntanya.
b) La gestió de les polítiques públiques que li encarregui o delegui la Comissió Interdepartamental per al desenvolupament del Pla director de les estacions de muntanya.
c) L'establiment de propostes de programes destinats al desenvolupament del Pla director d'estacions de muntanya.
d) La interlocució i el foment de la concertació amb les entitats privades i els ens locals.
e) La realització de les ordres de convocatòries dels ajuts públics.
f) L'assessorament, gestió i tramitació de les línies d'ajuts.
g) L'ordenació i racionalització de les diferents línies públiques d'ajuts, així com la simplificació de la tramitació administrativa.
h) L'anàlisi i el seguiment de les actuacions del sector.
i) L'establiment de criteris homogenis per a la redacció dels plans directors de cadascuna de les estacions de muntanya.
Disposicions addicionals.1 Els/les directors/res dels serveis territorials del Departament de Política Territorial i Obres Públiques poden assistir sense vot a les comissions d'urbanisme específiques de la seva demarcació territorial..2 Se suprimeixen els òrgans actius següents:
b) Oficina de l'Assessor Especial del Conseller.
c) Àrea de Tecnologia i Sistemes d'Informació.
d) Subdirecció General d'Ordenació i Gestió.
e) Secció d'Ingressos i Habilitació.
f) Secció d'Equipaments..3 Totes les referències a la Subdirecció General de Planejament i Estudis contingudes en les disposicions vigents s'han d'entendre referides a la Subdirecció General d'Infraestructures.
Les unitats administratives de nivell orgànic inferior a les que regula aquest Decret s'entendrà que subsisteixen amb la dependència, denominació i funcions actuals, fins que no es dictin les disposicions de desplegament corresponents.
Els articles 1, 4, 6, 8, 10, 11 i 14 del Decret 70/1993, de 9 de febrer, de reestructuració de la Direcció General de Carreteres.
Els articles 21.2, 22, 23, 24, 25, 26, 27.4, 28, 29.2, els apartats g) i f) de l'article 35.1, els articles 35.2, 37.1 i 37.3, i l'apartat.El Servei de Col·laboració amb el CETMO. de la disposició addicional primera del Decret 83/1998, de 31 de març, de reestructuració del Departament de Política Territorial i Obres Públiques.
L'apartat.La Secretaria del Conseller. de l'article 1.2, els articles 2.4, 10.3, 21, 22, 23, 24, 25, 26, 27, 28 i 30 del Decret 217/2000, de 26 de juny, pel qual es modifica l'estructura orgànica del Departament de Política Territorial i Obres Públiques.
L'apartat.Servei de Costes. de l'article 6.2 i l'article 9 del Decret 349/2004, de 27 de juliol, de reestructuració de la Direcció General d'Arquitectura d'Arquitectura i Paisatge.
Els apartats c) i d) de l'article 65.2 del Decret 68/2004, de 20 de gener, d'estructuració i de reestructuració de diversos departaments de l'Administració de la Generalitat.
Els articles 1, 2, 3, 4 i 5 del Decret 567/2006, de 19 de desembre, de reestructuració del Departament de Política Territorial i Obres Públiques.
Disposicions finals.1 Es faculta el conseller de Política Territorial i Obres Públiques per dictar les disposicions i adoptar les mesures necessàries per al desplegament i l'execució del que estableix aquest Decret, i el conseller d'Economia i Finances per realitzar les adaptacions pressupostàries per donar compliment al que s'hi disposa..2 En el termini de sis mesos a partir del desplegament de l'estructura orgànica establerta al Decret 567/2006, de 19 de desembre, de reestructuració del Departament de Política Territorial i Obres Públiques, s'ha d'aprovar el text refós de l'estructura del Departament..3 La persona titular del Departament de Política Territorial i Obres Públiques adaptarà, per ordre, l'organització i adscripció dels negociats actualment existents en el Departament a les unitats que resultin d'aquest Decret..4 Aquest Decret entrarà en vigor l'endemà de la seva publicació al Diari Oficial de la Generalitat de Catalunya.
Barcelona, 10 de setembre de 2007